Na Upravni enoti Ilirska Bistrica bo zaradi stavke zaposlenih dne 31. 1. 2024 omejeno poslovanje.

V času stavke bodo zaposleni izvajali zgolj tiste naloge, ki zagotavljajo minimalni delovni proces, varnost ljudi in premoženja ali so nenadomestljiv pogoj za delo in življenje občanov ali organizacij.

V času stavke se izvajajo naslednje storitve oz. naloge:

* nujne naloge s področja matičnih zadev in osebnih stanj**:** vpis rojstva, če mora novorojenec na nujno zdravljenje v tujino; izdaja potrebnih listin za prevoz trupla v tujino;
* nujne naloge s področja osebnih dokumentov: naloge povezane z izdajo in vročitvijo osebne izkaznice ali potnega lista iz razloga nujne službene poti v tujino, nujnega zdravljenja v tujini ali smrti v družini v tujini;
* nujne naloge s področja urejanja prebivališč: postopki, ki so pogoj za izvedbo drugih nujnih nalog;
* nujne naloge s področja tujcev: sprejem vlog v nujnih primerih, vročitev dovoljenja za bivanje za novorojence (prvo dovoljenje) in za voznike v mednarodnem prometu;
* nujne naloge s področja voznikov in vozil: sprejem vlog, izdaja oz. vročitev vozniškega/prometnega dovoljenja iz razloga nujne službene poti v tujino, nujnega zdravljenja v tujini ali smrti v družini v tujini;
* nujne naloge s področja obrambe: izplačila pravic po vojni zakonodaji;
* posredovanje potrdil oz. podatkov iz uradnih evidenc v nujnih primerih: varnost in obramba države, kazenski postopki ipd.
* nujna terminska opravila na področju finančnega poslovanja;
* izvajanje nalog blagajne, glavne pisarne in informacijske podpore za zgoraj navedene naloge.

Vse naše stranke prosimo za razumevanje.